
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 308 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύσταση και συγκρότηση του Υπηρεσιακού Συμ¬ 
βουλίου Υπαλλήλων του Υπουργείου Εσωτερικών. 

2 Απονομή Ηθικής Αμοιβής σε ΜΥ της 124 ΠΒΕ. 

3 Έγκριση υπέρβασης του ανώτατου ορίου επιτρε¬ 
πόμενων ημερών μετακίνησης εκτός έδρας για 
τον Γενικό Γραμματέα Νέας Γενιάς του Υπουργεί¬ 
ου Παιδείας, Έρευνας και Θρησκευμάτων για το 
έτος 2018. 


ΑΠΟΦΑΣΕΙΣ 

Αριθμ. 7402 _ (1) 

Σύσταση και συγκρότηση του Υπηρεσιακού Συμ¬ 
βουλίου Υπαλλήλωντου Υπουργείου Εσωτερικών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1) Τις διατάξεις: 

α. του άρθρου 30 παρ. 1 περ. α και β, 2, 3 και 4 του 
ν. 4369/2016 «Εθνικό Μητρώο Επιτελικών Στελεχών 
Δημόσιας Διοίκησης, βαθμολογική διάρθρωση θέσε¬ 
ων, συστήματα αξιολόγησης, προαγωγών και επιλογής 
προϊσταμένων (διαφάνεια - αξιοκρατία και αποτελεσμα- 
τικότητα της Δημόσιας Διοίκησης) και άλλες διατάξεις» 
(Α'33), όπως αντικαταστάθηκε και συμπληρώθηκε με το 
άρθρο 72 παρ. 4 και 5 του ν. 4370/2016 (Α'37), καθώς 
και με το άρθρο 171 του ν. 4389/2016, το οποίο αντικα¬ 
θιστά τις διατάξεις της παραγράφου 3 του άρθρου 30 
του ν. 4369/2016, 

β. των άρθρων 159,161 και 162 του ν. 3528/2007 «Κύ¬ 
ρωση του Κώδικα Κατάστασης Δημοσίων Πολιτικών Δι¬ 
οικητικών Υπαλλήλων και Υπαλλήλων Ν.Π.Δ.Δ.» (Α'26), 
όπως ισχύουν, για όσα θέματα δεν ρυθμίζονται από τις 
υπό στοιχείο (α) διατάξεις, 

γ. της παραγράφου 4 του άρθρου 40Β του ν. 1884/1990 
«Διαρρυθμίσεις στην έμμεση φορολογία και άλλες δια¬ 
τάξεις» (Α' 81), όπως ισχύει, 


δ. του άρθρου 6 παρ. 1 του ν. 2839/2000 «Ρυθμίσεις 
θεμάτων του Υπουργείου Εσωτερικών, Δημόσιας Διοί¬ 
κησης και Αποκέντρωσης και άλλες διατάξεις» (Α' 196), 

ε. του π.δ. 141/2017 «Οργανισμός του Υπουργείου 
Εσωτερικών» (Α' 180), όπως ισχύει. 

2) Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, καθόσον σύμφωνα με την παράγραφο 
1 του άρθρου 7 του ν. 3833/2010 (Α'40), τα Υπηρεσιακά 
Συμβούλια λειτουργούν εντός του κανονικού ωραρίου 
εργασίας των οικείων Υπηρεσιών ή σε χρόνο που καλύ¬ 
πτεται από υπερωριακή απασχόληση και δεν καταβάλ¬ 
λεται καμία πρόσθετη αμοιβή ή αποζημίωση στα μέλη 
τους, αποφασίζουμε: 

Συνιστούμε στο Υπουργείο Εσωτερικών πενταμελές 
Υπηρεσιακό Συμβούλιο, αρμόδιο για την εν γένει υπηρε¬ 
σιακή κατάσταση όλων των υπαλλήλων του Υπουργείου 
Εσωτερικών, εξαιρουμένων των θεμάτων πειθαρχικής 
ευθύνης που ρυθμίζονται από άλλες διατάξεις, αποτε- 
λούμενο από: 

Α) Τρεις (3) μόνιμους υπαλλήλους και τους αναπλη¬ 
ρωτές αυτών, που ασκούν καθήκοντα προϊσταμένου 
Διεύθυνσης, έχουν τον περισσότερο χρόνο άσκησης 
καθηκόντων προϊσταμένου Διεύθυνσης, υπάγονται 
στην αρμοδιότητα του Υπηρεσιακού Συμβουλίου και 
υπηρετούν στην έδρα του ή στο Νομό Αττικής. Ένα του¬ 
λάχιστον από τα τακτικά μέλη θα είναι διαφορετικού 
φύλου από τα λοιπά, εφόσον υπάρχει και συγκεντρώνει 
τις νόμιμες προϋποθέσεις. 

Β) Δύο (2) αιρετούς εκπροσώπους των υπαλλήλων και 
τους αναπληρωτές αυτών, οι οποίοι έχουν αναδειχθεί 
από τις τελευταίες εκλογές για την ανάδειξη αιρετών 
εκπροσώπων. 

Γ) Γραμματέας του Υπηρεσιακού Συμβουλίου και νόμι¬ 
μος αναπληρωτής του ορίζεται υπάλληλος του Υπουρ¬ 
γείου, κατηγορίας ΠΕ ή ΤΕ, με τουλάχιστον Γ' βαθμό. 

1. Στο Υπηρεσιακό Συμβούλιο, ως Πρόεδρος και ανα¬ 
πληρωτής του ορίζονται δύο από τα υπό στοιχείο (Α) 
μέλη του. 

2. Στο Υπηρεσιακό Συμβούλιο, ως Εισηγητής ορίζεται 
ο προϊστάμενος της οικείας υπηρεσίας, αρμόδιος για τα 
θέματα προσωπικού, με αναπληρωτή αυτόν που νομί- 
μωςτον αναπληρώνει στα υπηρεσιακά του καθήκοντα. 

Η ιδιότητα του εισηγητή του Συμβουλίου δεν είναι ασυμ¬ 
βίβαστη με την ιδιότητα του μέλους αυτού. 

3. Η θητεία των τακτικών-μη αιρετών μελών του Υπη¬ 
ρεσιακού Συμβουλίου που συγκροτείται με την παρού¬ 
σα λήγει με την επιλογή και τοποθέτηση προϊσταμένων 
Διευθύνσεων, που επιλέγονται σύμφωνα με τις διατά¬ 
ξεις των άρθρων 84-86 του Κώδικα Δημοσίων Πολιτι¬ 
κών Διοικητικών Υπαλλήλων και Υπαλλήλων Ν.Π.Δ.Δ. 
(ν. 3528/2007), οπότε και συγκροτούνται τα υπηρεσιακά 
συμβούλια του άρθρου 159 του Κώδικα Δημοσίων Πολι¬ 
τικών Διοικητικών Υπαλλήλων και Υπαλλήλων Ν.Π.Δ.Δ. 
(ν. 3528/2007), ενώ των αιρετών εκπροσώπων των μονί¬ 
μων και με σχέση εργασίας ιδιωτικού δικαίου αορίστου 
χρόνου υπαλλήλων του Υπουργείου Εσωτερικών λήγει 
την 31 η Δεκεμβρίου 2020. 

Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων 
μετέχουν οι δύο αιρετοί εκπρόσωποι του προσωπικού 
με σχέση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2019 

Ο Υπουργός 

ΑΛΕΞΑΝΔΡΟΣ ΧΑΡΙΤΣΗΣ 


Αριθμ.. Φ.473.1/911/Σ . 181/29-01-2019 (2) 

Απονομή Ηθικής Αμοιβής σε ΜΥ της 124 ΠΒΕ. 

Η ΕΙΔΙΚΗ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 

ΕΘΝΙΚΗΣ ΑΜΥΝΑΣ 

Έχοντας υπόψη: 

α.Τις διατάξεις των άρθρων 61 και 62 του ν. 3528/2007 
(ΥΚ) ως τροποποιήθηκε και ισχύει. 

β. Τη διά του Φ.473/1113/Σ.210/12-11-2015 ΔΑΕ, εγ¬ 
γράφου, πρότασης απονομής της Ηθικής Αμοιβής του 
Επαίνου, στο ΜΥ ΚΛ/ΔΕ ΤΕΧΝΙΚΟΥ ΗΛΕΚΤΡΟΛΟΓΙΑΣ/ 
ΕΣΩΤΕΡΙΚΩΝ ΕΓΚΑΤΑΣΤΑΣΕΩΝ Κάββουρα Παναγιώτη 
(ΑΜ:8250) της 124 ΠΒΕ. 

γ. Τη γνωμοδότηση του Υπηρεσιακού Συμβουλίου 
με το 205ο πρακτικό της 28ης συνεδρίασής του, της 
17-12-2018. 

δ. Την αριθμ. 247372/5-9-2016 απόφαση περί Διορι¬ 
σμού Ειδικού Γραμματέα στο Υπουργείο Εθνικής Άμυνας 
(ΦΕΚ 469/Τεύχος Υ.Ο.Δ.Δ.). 

ε. Τη Φ. 900/102/247412/Σ. 560/9-9-2016 απόφαση 
περί Μεταβίβασης Αρμοδιοτήτων Υπουργού Εθνικής 
Άμυνας στην Ειδική Γραμματέα του Υπουργείου Εθνικής 
Άμυνας (ΦΕΚ 2983/τ.Β'), αποφασίζουμε: 

Ι.Την απονομή της Ηθικής Αμοιβής του Επαίνου στο 
ΜΥ ΚΛ/ΔΕ ΤΕΧΝΙΚΟΥ ΗΛΕΚΤΡΟΛΟΓΙΑΣ/ΕΣΩΤΕΡΙΚΩΝ 
ΕΓΚΑΤΑΣΤΑΣΕΩΝ με Β' βαθμό ΚΑΒΒΟΥΡΑ ΠΑΝΑΓΙΩΤΗ 
(ΑΜ:8250), ο οποίος υπερέβη το καλώς εννοούμενο κα¬ 
θήκον, με την εξαίρετη απόδοσή του κατά την εκτέλεση 
του υπηρεσιακού του έργου, με σοβαρή και συστηματική 
προσπάθεια, πέραν του ωραρίου εργασίας και υποδειγ¬ 


ματική αφοσίωση στο καθήκον, προβάλλοντας αυτο- 
βούλως τις τεχνικές του ικανότητες (που ήταν εκτός των 
καθηκόντων του), προέβη σε εργασίες επισκευής δύο (2) 
επαγγελματικών βραστήρων φαγητού, των Μαγειρεί¬ 
ων Σμηνιτών, του Σμήνους Τροφοδοσίας της Μονάδας, 
όπως αντικατάσταση αντιστάσεων, θερμοστατών ασφά¬ 
λειας, ηλεκτρονόμων, ασφαλιστικών βαλβίδων, καλω¬ 
διώσεων, περιστροφικών διακοπτών, επισκευή δύο (2) 
εμβόλων 200/400Ν, καθώς και επισκευή δύο (2) (ΖοπϊιόΙ 
ΡβπθΙ 5 (κουτιά ελέγχου συσκευής), αποκομίζοντας για 
την Υπηρεσία ημερολογιακό όφελος λόγω της επικεί¬ 
μενης κατάταξης νεοσύλλεκτων σμηνιτών, καθώς και 
οικονομικό όφελος έναντι των οικονομικών προσφορών 
κατασκευαστών-αντιπροσώπων. 

2. Οι συγκεκριμένες ενέργειες του υπόψη υπαλλήλου 
κρίνονται ως πράξεις εξαιρετικές, υπερβαίνοντας σε με¬ 
γάλο βαθμό τα ανατεθέντα σε αυτόν καθήκοντα. 

Η απόφαση αυτή να δημοσιευθεί στην Εφημερίδα της 
Κυβερνήσεως, να γραφεί στην Ημερήσια Διαταγή της Μο¬ 
νάδας και να αναρτηθεί στον πίνακα ανακοινώσεών της. 

Η Ειδική Γραμματέας 
ΚΑΛΛΙΟΠΗ ΠΑΠΑΛΕΩΝΙΔΑ 


Αριθμ. 16780/Γ 1 (3) 

Έγκριση υπέρβασης του ανώτατου ορίου επιτρε¬ 
πόμενων ημερών μετακίνησης εκτός έδρας για 
τον Γενικό Γραμματέα Νέας Γενιάς του Υπουργεί¬ 
ου Παιδείας, Έρευνας και Θρησκευμάτων για το 
έτος 2018. 

ΟΙ ΥΠΟΥΡΓΟΙ ΠΑΙΔΕΙΑΣ, ΕΡΕΥΝΑΣ ΚΑΙ 
ΘΡΗΣΚΕΥΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις: 

α) Της παρ. 2 του άρθρου 3 του Κεφ.Α'της Υποπαρα- 
γράφου Δ.9. «Δαπάνες Μετακινούμενων Εντός και Εκτός 
Επικράτειας» της παραγράφου Δ του ν. 4336/2015 (Α'94) 
«Συνταξιοδοτικές διατάξεις Κύρωση του Σχεδίου Σύμβα¬ 
σης Οικονομικής Ενίσχυσης από τον Ευρωπαϊκό Μηχανι¬ 
σμό Σταθερότητας και ρυθμίσεις για την υλοποίηση της 
Συμφωνίας Χρηματοδότησης», 

β) της παρ. 1 του άρθρου 31 του Κεφαλαίου Ε'του 
ν. 4559/2018 (ΑΊ42,), 

γ) του ν. 3861/2010 (ΑΊ12) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών ορ¬ 
γάνων στο διαδίκτυο "Πρόγραμμα Διαύγεια" και άλλες 
διατάξεις». 

2. Τις διατάξεις: 

α) του π.δ. 18/2018 (Α' 31) «Οργανισμός του Υπουργεί¬ 
ου Παιδείας, Έρευνας και Θρησκευμάτων», όπως τρο¬ 
ποποιήθηκαν με το άρθρο 30 του ν. 4559/2018 (ΑΊ42) 
«Πανεπιστήμιο Ιωαννίνων, Ιόνιο Πανεπιστήμιο και άλλες 
διατάξεις», 

β) του π.δ. 142/2017 (ΑΊ 81) «Οργανισμός του Υπουρ¬ 
γείου Οικονομικών», 

γ) του π.δ. 125/2016 (ΦΕΚ 210 Α') «Διορισμός Υπουρ¬ 
γών, Αναπληρωτών Υπουργών και Υφυπουργών», 

δ) του π.δ. 80/2016 (Α' 145) «Ανάληψη υποχρεώσεων 
από τους Διατάκτες», 

ε) του π.δ. 70/2015 (ΦΕΚ 114 Α') «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού», 

στ) του π.δ. 63/2005 (Α'98) «Κωδικοποίηση της Νομο¬ 
θεσίας για την Κυβέρνηση και τα κυβερνητικά όργανα», 
όπως ισχύει. 

3. Την αριθμ. 178761 /Γ2/09.11.2015 (ΥΟΔΔ 803) από¬ 
φαση του Πρωθυπουργού και του Υπουργού Παιδείας, 
Έρευνας και Θρησκευμάτων με θέμα «Αποδοχή παραίτη¬ 
σης του Γενικού Γραμματέα Διά Βίου Μάθησης και Νέας 
Γενιάς και διορισμός Γενικού Γραμματέα Διά Βίου Μάθη¬ 
σης και Νέας Γενιάς του Υπουργείου Παιδείας, Έρευνας 
και Θρησκευμάτων», σύμφωνα με την οποία διορίζεται 
ο Παπαγεωργίου Παυσανίας-Ανδρέας του Σπυρίδωνος 
στη θέση μετακλητού Γενικού Γραμματέα Διά Βίου Μά¬ 
θησης και Νέας Γενιάς Υπουργείου Παιδείας, Έρευνας 
και Θρησκευμάτων. 

4. Την αριθμ. οικ.2/74450/ΔΕΠ/24.11.2015 (ΑΔΑ: 
ΩΨΘΩΗ-ΓΑ2) εγκύκλιο της Διεύθυνσης Εισοδηματικής 
Πολιτικής του Γενικού Λογιστηρίου του Κράτους «Πα¬ 
ροχή οδηγιών για την εφαρμογή των διατάξεων της 
υποπαραγράφου Δ9 της παραγράφου Δ του άρθρου 2 
του ν. 4336/2015 (ΦΕΚ94Α') «Δαπάνες μετακινούμενων 
εντός και εκτός επικράτειας». 

5. Την Υ29/09.10.2015 απόφαση του Πρωθυπουργού 
«Ανάθεση Αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη (Β' 2168). 

6. Το αριθμ. 862 /06.11.2018 Υ.Σ. του γραφείου Γενι¬ 
κού Γραμματέα Νέας Γενιάς, σύμφωνα με το οποίο ο 
Γενικός Γραμματέας Νέας Γενιάς έχει από τις 14.11.2018 
εξαντλήσει το ανώτατο όριο των εξήντα (60) ημερών 
μετακίνησης εκτός έδρας και με το οποίο ζητείται η άμε¬ 


ση έγκριση υπέρβασης του ανώτατου ορίου ημερών 
μετακίνησης κατά επιπλέον εννέα (9) ημέρες. 

7. Τις αριθμ. 190868/Β5/8.11.2018 (ΑΔΑ:ΩΗΓ74653ΠΣ- 
ΤΑΩ), αριθμ. 200372/Β5/21.11.2018 (ΑΔΑ:ΨΡΩ04653ΠΣ- 
ΝΛΓ), αριθμ. 202087/Β5/22.11.2018 (ΑΔΑ:9ΩΜΥ4653ΠΣ- 
ΔΥ1), αριθμ. 223783/Β5/31.12.2018 (ΑΔΑ:ΩΑΠΝ4653ΠΣ- 
ΡΩ7)καιαριθμ.214944/Β5/13.12.2018(ΑΔΑ:6ΓΤΖ4653ΠΣ- 
Ω60) Αποφάσεις Δέσμευσης Πίστωσης. 

8. Το αριθμ. 7646/17.01.2019 έγγραφο του Προϊστα¬ 
μένου της ΓΔΟΥ Υπουργείου Παιδείας, Έρευνας και Θρη¬ 
σκευμάτων, με το οποίο βεβαιώνεται η μεταφορά και 
κατά προτεραιότητα πληρωμή το τρέχον οικονομικό 
έτος όλων των ανεξόφλητων υποχρεώσεων. 

9. Το αριθμ.Υ.Σ. 325/24-1-2019 έγγραφο της Διεύθυν¬ 
σης Οικονομικής Διαχείρισης του Υπουργείου Παιδείας, 
Έρευνας και Θρησκευμάτων. 

10. Την 11267/Β5/24-1 -2019 (ΑΔΑ: ΨΞΡΠ4653ΠΣ-7Ψ8) 
Απόφαση Ανάληψης Υποχρέωσης της Διεύθυνσης Οικο¬ 
νομικής Διαχείρισης Υπουργείου Παιδείας, Έρευνας και 
Θρησκευμάτων. 

11. Το γεγονός ότι από τις διατάξεις αυτής της απόφα¬ 
σης προκαλείται συνολική δαπάνη ύψους 7.177,57 Ευρώ 
η οποία θα καλυφθεί από τον τακτικό προϋπολογισμό 
του Υπουργείου Παιδείας, Έρευνας και Θρησκευμάτων 
οικονομικού έτους 2019 σε βάρος των πιστώσεων των 
Αναλυτικών Λογαριασμών Εξόδων του Ε.Φ. 1019-205- 
0000000 και στον Λογαριασμό 2420402001, αποφασί¬ 
ζουμε: 

Εγκρίνουμε την υπέρβαση του ανώτατου ορίου ημε¬ 
ρών μετακίνησης εκτός έδρας εξωτερικού και εσωτερι- 
κούτου Γενικού Γραμματέα Νέας Γενιάςτου Υπουργείου 
Παιδείας, Έρευνας και Θρησκευμάτων, κατά εννέα (9) 
ημέρες επιπλέον του ανώτατου ορίου των εξήντα (60) 
ημερών για το οικονομικό έτος 2018, προς θεραπεία 
έκτακτων υπηρεσιακών αναγκών. 

Η ισχύς της παρούσας απόφασης αρχίζει δύο (2) μή¬ 
νες πριν από τη δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Φεβρουάριου 2019 
Οι Υπουργοί 

Παιδείας, Έρευνας Αναπληρωτής 

και Θρησκευμάτων Υπουργός Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'308/07.02.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























